മാര് ഒൗഗിന് എപ്പിസ്കോപ്പയ്ക്കും മാര് അപ്രേം മെത്രാപ്പോലീത്തയ്ക്കും സ്വീകരണം നല്കി തൃശൂര്: പൗരസ്ത കല്ദായ സുറിയാനി സഭയുടെ പാത്രിയാര്ക്കല് അഡ്മിനിസ്ട്രേറ്റര് ആയി ഉയര്ത്തപ്പെട്ട മാര് ഒൗഗിന് കുരിയാക്കോസ് എപ്പിസ്കോപ്പയ്ക്കും 53 ാമത് മെത്രാപ്പോലീത്തന് പട്ടാഭിഷേക വാര്ഷികം ആഘോഷിക്കുന്ന മാര് അപ്രേം മെത്രാപ്പോലീത്തയ്ക്കും കിഴക്കേകോട്ട മാര് യോഹന്നാന് മംദാന പള്ളിയില് സ്വീകരണം നല്കി. മാര് ഒൗഗിന് കുരിയാക്കോസ് എപ്പിസ്കോപ്പയുടെ മുഖ്യകാര്മികത്വത്തില് വിശുദ്ധ കുര്ബാനയ്ക്കുശേഷം വികാരി റവ. ഡോ. ജാക് സ് ചാണ്ടി കശീശയുടെ അധ്യക്ഷതയില് നടന്ന പൊതുസമ്മേളനത്തില് ഇടവകയുടെ മംഗളപത്രം ഡോ. മാര് അപ്രേം തിരുമേനിക്കു കൈമാറി. റവ. ഡോ. ഫ്രാങ്ക്ളിന് വര്ഗീസ്, ഡീക്കന് റിനോജ് ഡേവിസ്, ബാബു കോനിക്കര, വര്ഗീസ് ഒല്ലൂക്കാരന് എന്നിവര് പ്രസംഗിച്ചു.